கேள்வி: தேர்தல் பத்திரத் திட்டம் (இந்தியா) - தேர்தல் பத்திர திட்டத்தின் கீழ் நன்கொடை வழங்கும் நடைமுறைகள் பற்றி தகவல் சொல்.
பதில்: * தேர்தல் பத்திரத் திட்டத்தின் கீழ் நன்கொடை பெற, இந்திய தேர்தல் ஆணையத்தில் பதிவு செய்யப்பட்ட அரசியல் கட்சிகள், சமீபத்தில் நடைபெற்ற நாடாளுமன்றத் தேர்தல் அல்லது மாநில சட்டமன்றத் தேர்தல்களில், பதிவான மொத்த வாக்குகளில் 1% வாக்குகள் பெற்றிருக்க வேண்டும். * இந்திய ரிசர்வ் வங்கி ஒவ்வொரு காலாண்டின் முதல் பத்து நாட்கள் வரை ரூபாய் 1,000, 10,000, ஒரு இலட்சம், 10 இலட்சம், 1 கோடி மதிப்பில் வெளியிடும் தேர்தல் பத்திரங்களை வாங்கிய 15 நாட்களுக்குள், அப்பத்திரங்களை தங்களுக்கு வேண்டிய அரசியல் கட்சிகளுக்கு நன்கொடையாக வழங்கலாம். தேர்தல் பத்திரங்களில் அதனை வாங்கியவர் பெயர் இடம்பெறாது. [https://www.thehindu.com/news/national/the-hindu-explains-what-is-an-electoral-bond-and-how-do-we-get-one/article22367124.ece The Hindu Explains: What is an electoral bond and how do we get one?] * இந்தியக் குடிமகன், தொழில் அதிபர்கள், வணிகர்கள், இந்தியத் தொழில் அல்லது வணிக நிறுவனங்கள் பதிவு செய்யப்பட்ட அரசியல் கட்சிகளுக்கு தேர்தல் பத்திரங்கள் மூலம் நன்கொடையாக வழங்கலாம். * தேர்தல் பத்திரங்களை பாரத ஸ்டேட் வங்கியின் தில்லி, சென்னை, மும்பை மற்றும் கொல்கத்தா கிளைகளில் மட்டுமே வாங்க முடியும. * தேர்தல் ஆணையத்தில் அரசியல் கட்சிகள் தாங்கள் பெற்ற தேர்தல் பத்திரங்கள் மூலம் பெற்ற நன்கொடையை தெரிவிக்க வேண்டும். * தேர்தல் பத்திரம் வாங்கிய நாளிலிருந்து 15 நாட்களுக்குள் அரசியல் கட்சிகளுக்கு நன்கொடையாக வழங்காத பத்திரங்கள் மற்றும் அரசியல் கட்சிகள் வாங்கிய பத்திரங்கள் கெடு தேதிக்குள் வங்கியில் செலுத்தாமல் இருப்பின் அவைகள் செல்லாது போய்விடும்.
கேள்வி: தேர்தல் பத்திரத் திட்டம் (இந்தியா) - தேர்தல் பத்திரம் குறித்த வழக்கு பற்றி விளக்கவும்.
பதில்: 2019-ஆம் ஆண்டு ஏப்ரலில் உச்ச நீதிமன்றம் தேர்தல் பத்திரங்களை வாங்கும் நன்கொடையாளர்கள் பற்றிய விவரங்களை அரசியல் கட்சிகள் அளிக்க வேண்டும் என்று உத்தரவிட்டது. ''ஜனநாயக சீர்திருத்தங்களுக்கான கூட்டமைப்பு'' தேர்தல் பத்திர திட்டத்திற்கு தடை விதிக்கக் கோரி, இந்திய உச்ச நீதிமன்றத்தில் வழக்கு தாக்கல் செய்தது. இந்த வழக்கு தலைமை நீதிபதி எஸ்.ஏ.பாப்டே தலைமையிலான அமர்வு முன் விசாரணைக்கு வந்தது. மனுதாரர் சார்பில் ஆஜரான, மூத்த வழக்கறிஞர் பிரசாந்த் பூஷண், ''தேர்தல் பத்திர திட்டம், கருப்பு பணப் புழக்கத்திற்கு வழி வகுக்கும். குறிப்பாக, ஆளும் கட்சிக்கு சாதகமான இத்திட்டத்திற்கு தடை விதிக்க வேண்டும்,'' என, வலியுறுத்தினார்.அவரது கோரிக்கையை ஏற்க மறுத்த அமர்வு, தேர்தல் பத்திரம் தொடர்பாக, மத்திய அரசும், தலைமை தேர்தல் ஆணையமும் இரு வாரங்களில் பதில் அளிக்குமாறு, 'அறிவிக்கை' அனுப்ப 19 சனவரி 2020-இல் உத்தரவிட்டது [https://www.dinamalar.com/news_detail.asp?id=2462080 தேர்தல் பத்திர திட்டம்: சுப்ரீம் கோர்ட் கைவிரிப்பு][https://www.thehindu.com/news/national/supreme-court-declines-stay-on-electoral-bonds-scheme/article30605530.ece Won’t stay electoral bonds scheme even now: CJI][https://economictimes.indiatimes.com/news/elections/assembly-elections/delhi/supreme-court-to-hear-pleas-against-electoral-bond-scheme-ahead-of-delhi-polls/articleshow/73467353.cms?from=mdr Supreme Court to hear pleas against electoral bond scheme ahead of Delhi polls][https://www.livemint.com/news/india/sc-declines-stay-on-electoral-bonds-scheme-seeks-centre-s-reply-in-2-weeks-11579499304655.html Top court seeks govt, EC response on plea to stay electoral bonds]
கேள்வி: தேர்தல் பத்திரத் திட்டம் (இந்தியா) - தேர்தல் பத்திரத் திட்டம் கைவிடப்பட்டது பற்றி நீங்கள் என்ன அறிந்துள்ளீர்கள்?
பதில்: பிப்ரவரி 2024ல் இந்திய உச்ச நீதிமன்றம் தேர்தல் பத்திரத் திட்டம், இந்திய அரசியலமைப்புச் சட்டத்திற்கு எதிரானது என தீர்ப்பு வழங்கியதால்[https://www.thehindu.com/news/national/electoral-bonds-scheme-unconstitutional-sbi-should-reveal-the-details-of-donors-rules-sc/article67848211.ece Supreme Court declares electoral bonds scheme unconstitutional], இந்திய அரசு தேர்தல் பத்திரத் திட்டத்தை கைவிட்டுள்ளது.